Jonas Lie (1880–1940)

Jonas Lie (født 29. april 1880 i Moss, død 10. januar 1940 i New York City) var en av de første norskfødte malere som slo gjennom i USA.

Liv og arbeid 
Han var sønn av sivilingeniør Sverre Lie (1841–92) og amerikanerinnen Helen Augusta Steele (1853–1906). 

Etter farens død 1892 bodde han ett år i Paris hos sin onkel og tante Jonas Lie og Thomasine Lie, før han i 1893 flyttet til moren som hadde returnert til New York City. Hans tegnetimer hos Christian Skredsvig ble komplettert med studier ved National Academy of Design og i Paris. .

Han malte vesentlig naturalistiske landskaper, marinebilder og stilleben, og laget 30 bilder fra byggingen av Panamakanalen for militærakademiet i West Point, en serie som samlet kan regnes som Lies hovedverk. Lie hadde et titall utstillinger og vant flere priser i USA. Han er representert i en rekke samlinger i USA.

Jonas Lie var gift to ganger, først 1907–1915 med Charlotte Egede Nissen (1880–1948), datter av lege Oscar Egede Nissen og pianist Erika Nissen. I 1916 giftet han seg igjen, med danserinnen Inga Sontum (1889–1926). Datteren Sonja (1917–1975) ble gift med diplomaten Knut Thommessen (1911–1981) og mor til komponisten Olav Anton Thommessen (født 1946).

Lie ble valgt til assosiere ved National Academy of Design i 1912, og fullt medlem i 1925. Han fungerte som president der fra 1934 til 1939.

Han ble invitert til å stille ut fire malerier i New York Citys Armory Show i 1913: The Black Teapot, At the Aquarium, A Hill Top og The Quarry.

Premier 
 St. Olavs Orden ridder 1932

Bilder

Referanser

Eksterne lenker 
 

Norske malere
Personer fra USA født i Norge
Personer fra Moss kommune